สวัสดีครับ คุณ พอดีว่าผมมีอาการปวดหัวข้างขวาแต่ไม่ใช่ไมเกรน มันปวดเหมือนปวดเส้นอะไรสักอย่างเนี้ยะครับ บางทีก็ปวดแต่ไม่รุนแรง แต่ก็รู้สึกว่าปวด อยู่ดีๆกะเปลี่ยนมาปวดข้างซ้าย เปลี่ยนมาปวดข้างหลัง บางวันก็็มีอาการคล้ายๆเมารถ เมาเรือ แต่ไม่ถึงกับอยากอาเจียน ก่อนที่ผมจะปวด ผมข้อเท้าพริกอยู่แล้ว วันนั้นผมกำลังจะเอาข้าวไปให้สุนัข แล้วผมเตะกับรองเท้าบูท ข้อเท้าก็พริกอีกรอบ ก็ไม่ได้มีอาการอะไรแค่ปวดข้อเท้า แล้วก็ขึ้นไปนอนเล่น สักประมาณ 1 ชั่วโมง ผมก็ลุกขึ้นมา มันก็มึนหัวแล้วอยากอาเจียน แต่เป็นแค่วันแรก วันต่อมาก็ไม่ได้อยากอาเจียน แต่มีอาการ มึนหน่อยๆ บางวันก็ปวด เหมือนปวดเส้น
สวัสดีค่ะ อาการปวดหัวที่ข้างขวา ไม่รุนแรงมาก ปวดย้ายข้างไปมา อาจจะเกิดจาก ปวดหัวที่มาจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตาได้ สาเหตุอื่นๆเช่น ปวดไมเกรน มักปวดข้างเดียว มีคลื่นไส้ หรือเป็นปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่ง จากที่กล่าวมานึกถึงสาเหตุจากในสมองได้น้อยในเบื้องต้น ควรพักผ่อนให้เพียงพอ พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์ได้หากปวดมาก และสังเกตอาการค่ะ ถ้าอาการปวดยังเป็นมากขึ้นเรื่อยๆ จนทำงานต่างๆไม่ได้ตามปกติ นอนไม่หลับเพราะอาการปวด ควรไปพบแพทย์เพื่อตรวจเพิ่มเติม